Panoterių prūdas
55°11′31″ š. pl. 24°25′24″ r. ilg.﻿ / ﻿55.19194°š. pl. 24.42333°r. ilg.﻿ / 55.19194; 24.42333 Panoterių prūdas – tvenkinys Lietuvoje, Jonavos rajone, 13 km į rytus nuo Žeimių miestelio, Panoterių miestelio pietvakariniame pakraštyje. Sudarytas užtvenkus bevardį upelį (Noteros intakas) 1,54 km nuo jo žiočių. Tvenkinio ilgis pietvakarių-šiaurės rytų-šiaurės kryptimi – 0,44 km, plotis – iki 0,1 km. Altitudė 84,2 m. Krantai neaukšti, sausi, beveik ištisai apaugę medžiais. Šiaurinėje dalyje yra medžiais apaugęs pusiasalis, pietiniame krante prasideda Bareišių miškas. Veikia kaimo turizmo sodyba.